Hans Gefors

Hans Gefors (s. 1952AllMusic: Hans Gefors) on ruotsalainen säveltäjä. 

Gefors opiskeli musiikkia Tukholmassa, mutta muutti Tanskaan vuonna 1973 Per Nørgårdin tavattuaan ja opiskeli tämän johdolla siellä. Hän sai säveltäjädiplomin Århusissa vuonna 1977 ja pysyi Tanskassa 1980-luvun puoleenväliin saakka. Läpimurtonsa säveltäjänä hän teki oopperallaan Christina (1986). Hän sai vuonna 1988 paikan sävellysprofessorina Malmön musiikkiakatemiasta. Geforsin seuraava suuri ooppera, Der Park, sai kantaesityksensä Wiesbadenissa vuonna 1992. Gefors on myös koko uransa ajan ollut erityisesti kiinnostunut vokaalimusiikin tekemisestä, mutta hänen tuotantoonsa kuuluu lisäksi orkesteri-, kamari- ja soolosoitinteoksia.Dacapo Records: Hans Gefors

Gefors sai vuonna 2011 tohtorinarvon Lundin yliopistosta väitöskirjallaan Operans dubbla tidsförlopp. Hänelle on myönnetty Litteris et Artibus -mitali (2000), ja hän on ollut Ruotsin kuninkaallisen musiikkiakatemian jäsen vuodesta 1995.Göteborgs Operan: Hans Gefors 

 Lähteet 

Luokka:Ruotsalaiset säveltäjät
Luokka:Oopperasäveltäjät
Luokka:Vuonna 1952 syntyneet
Luokka:Elävät henkilöt